stanford-oval/wikipedia huggingface dataset:
Kuun taikaa
Juoni

Nuori ja kaunis Ellie Rigby (Angelina Jolie) iskee silmänsä keski-ikäiseen autokauppiaaseen Al McCordiin (Danny Aiello) tämän kantapaikassa. Ellie tarvitsee kyydin kotiinsa Mojaven autiomaahan, joten Al tarjoutuu kuskiksi. Perillä Al alkaa tuntea vetoa myös Ellien Julie-äitiin (Anne Archer). Tilanne alkaa muuttua vielä mutkikkaammaksi.
Näyttelijät

| 0 | 1 | 2 |
| --- | --- | --- |
|  Danny Aiello  | … |  Al McCord   |
|  Anne Archer  | … |  Julie   |
|  Angelina Jolie  | … |  Eleanor ”Ellie” Rigby   |
|  Michael Biehn  | … |  Boyd   |
|  Alfred Molina  | … |  Sal Santori   |
|  Jack Noseworthy  | … |  Kaiser   |
|  Zach Norman  | … |  Terry   |
Aiheesta muualla

Kuun taikaa Internet Movie Databasessa (englanniksi)
Kuun taikaa Elonet.
Kuun taikaa AllMoviessa. (englanniksi)
Zvezda (Perm)

Zvezda (ven. Звезда́, ”Tähti”) on Venäjällä Permin aluepiirin pääkaupungissa Permissä ilmestyvä alueellinen sanomalehti.
Lehti on perustettu marraskuussa 1917. Aluksi se ilmestyi nimellä Proletarskoje znamja (”Proletariaatin lippu”). Kesäkuussa 1918 se sai nimen Zvezda Venäjän sosiaalidemokraattisen työväenpuolueen ensimmäisen laillisen sanomalehden kunniaksi. Neuvostoaikana lehti toimi NKP:n Permin aluekomitean äänenkannattajana. Vuonna 1993 siitä tuli toimituksen julkaisema riippumaton sanomalehti.
Zvezda ilmestyy kolmesti viikossa A2-kokoisena ja 4–6-sivuisena. Päivittäinen painosmäärä on 10 000 ja perjantaisin 35 000 kappaletta. Päälehden lisäksi toimitus julkaisee useita liitteitä sekä viikoittaista talouslehteä Kapital-weekly.
Aiheesta muualla

Zvezda-lehden sivusto (Arkistoitu – Internet Archive) (venäjäksi)
Kévin Benchabane

| Kévin Benchabane> Henkilötiedot |
| --- | --- |
Syntynyt: 8. lokakuuta 1988 (ikä 36) Ranska
Kansalaisuus:   Ranska  Algeria
Jääkiekkoilija
Pelipaikka:  vasen laitahyökkääjä
Maila:  vasen
Pituus:  182 cm
Paino:  68 kg
Seura
Seura:  IC Epinal
Sarja:  Ligue Magnus
Pelaajaura
Pääsarjaura:  2006–
Aik. seurat:  Toulouse BHC (D2)
Kévin Benchabane (arab. كيفن بن شعبان‎, s. 8. lokakuuta 1988) on ranskalais-algerialainen jääkiekkoilija, pelipaikaltaan vasen laitahyökkääjä. Hän edustaa Ranskan Ligue Magnusissa IC Epinalia.
Ura

Benchabane aloitti pääsarjauransa IC Epinalissa kaudella 2006-2007, jonka jälkeen hän siirtyi kahdeksi kaudeksi FFHG Division 2:ssa pelanneeseen Toulouseen. Sittemmin Benchabane palasi takaisin Epinaliin vuonna 2009.
Aiheesta muualla

eurohockey.net (englanniksi)
eliteprospects.com (englanniksi)
Związek Producentów Audio Video

Związek Producentów Audio Video (tunnetaan myös nimellä ZPAV) on organisaatio, joka edustaa Puolan musiikkiteollisuutta ja Puolan osuutta International Federation of the Phonographic Industryn (IFPI) tavoitteista. Vuonna 1991 perustetulle organisaatiolle on Puolan kulttuuriministeri sallinut toimintaoikeudet hallita ääni- ja videotallenteiden tuottajien tekijänoikeuksia. ZPAV julkaisee Puolan musiikkilistat sekä myöntää myyntirajan ylittämiseen edellyttäviä palkintoja. Organisaatio vastaa myös vuosittaisen Fryderyk-palkinnon myöntämisestä puolalaiselle musiikille.
Käännös suomeksi
Kortelampi (Kouvola)

| Kortelampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°03′51″N, 26°20′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Laskuoja:  oja Kimolan kanavaan 
Järvinumero:  14.121.1.007
Mittaustietoja
Pinnankorkeus:  101,1 m  
Pituus:  410 m  
Leveys:  160 m  
Rantaviiva:  0,957 km  
Pinta-ala:  3,779 ha  
Saaria:  ei saaria 
 fiKortelampi 
Kortelampi  on Kymenlaaksossa Kouvolan Jaalassa, Kimolassa sijaitseva lampi.
Maantietoa

Lammen pinta-ala on 3,8 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Pyhäjärven lähialueeseen (14.121) se kuuluu. Lammen vedenpinnan korkeus on 101,1 metriä mpy.
Yrjö Roos

Yrjö Ilmari Roos (5. kesäkuuta 1891 Ikaalinen – 11. elokuuta 1926) oli komentaja, joka toimi Venäjän, Saksan ja Suomen laivastoissa, yleten Suomen laivaston komentajaksi talvella 1926.
Roosin puoliso oli Mary Leidenius. Kuopion lyseosta ylioppilaaksi tullut Roos purjehti koululaiva Fawellilla 1907–1908, tuli merikadetiksi Venäjän keisarikunnan laivastoon 1911, suoritti merisotaopiston kurssin Pietarissa ja valmistui upseeriksi 1914. Luutnantiksi hän yleni Venäjän laivastossa 1916 ja kapteeniluutnantiksi 1917. Suomen sisällissodan puhjettua Roos siirtyi valkoisten  sotavoimien palvelukseen, osallistuen muun muassa ns. Tarmon retkikuntaan helmikuussa 1918. Hänet komennettiin tämän jälkeen Saksan laivastoon, joka toimi Suomenlahden saaristossa sekä  Helsingissä ja Hangossa. Laatokan puolustuksessa Roos toimi rannikkotykistörykmentti III:n päällikkönä. Suomen laivaston kapteeniluutnantti Roosista tuli syyskuussa 1918, komentajakapteeni joulukuussa 1919 ja komentaja toukokuussa 1923. Tykkivene  Matti Kurjen päälliköksi Roos tuli 1919, laivaston esikunnan lippukapteeni hän oli 1923–1925, rannikkolaivueen päällikkö toukokuusta 1925 ja laivaston komentaja helmikuun alusta 1926. Roos menehtyi häkämyrkytykseen vartiomoottoriveneessä, tarkastusmatkalla Helsingin itäiseen saaristoon. Laivaston va. komentajana häntä seurasi Arvo Wirta.
Zvezda (kirjallisuuslehti)

Lehden kansisivu vuodelta 1989.
Zvezda (ven. Звезда́, ”Tähti”) on Pietarissa Venäjällä kerran kuukaudessa ilmestyvä kirjallinen aikakauslehti. Se on perustettu vuonna 1924.
Zvezda oli Leningradin ensimmäinen ”paksu” (ven. tolstyj žurnal) kirjallisuuslehti. Se jatkoi vallankumousta edeltävien runoutta, lyhytproosaa, romaaneja ja kirjallisuusarvosteluja julkaisevien lehtien perinnettä.
1920-luvulla se oli huomattavassa määrin niin sanottujen ”kanssamatkustajien” (ven. poputšiki) lehti, jossa ilmestyi muun muassa Veniamin Kaverinin, Mihail Slonimskin, Mihail Zoštšenkon, Nikolai Nikitinin, Nikolai Tihonovin ja Konstantin Fedinin teoksia. Lehden muita tekijöitä olivat Juri Libedinski, Aleksei Tolstoi, Olga Forš, Juri Tynjanov ja Anna Ahmatova. Vuonna 1932 Zvezdasta tuli Neuvostoliiton kirjailijaliiton äänenkannattaja. Lehti ilmestyi myös Leningradin piirityksen aikana.
NKP:n keskuskomitea julkaisi 1946 päätöksen, jossa leningradilaiset kirjallisuuslehdet Zvezda ja Leningrad joutuivat poikkeuksellisen voimakkaan ideologisen hyökkäyksen kohteeksi. Päätös johti Leningrad-lehden lakkauttamiseen sekä Anna Ahmatovan ja Mihail Zoštšenkon erottamiseen kirjailijaliitosta. Toisen maailmansodan jälkeen Zvezda julkaisi etupäässä leningradilaisten kirjailijoiden teoksia. Sen painosmäärä oli 5 000 vuonna 1927, 113 000 vuonna 1975 ja 120 000 vuonna 1986. Vuonna 1973 Zvezda palkittiin Työn punaisen lipun kunniamerkillä.
Aiheesta muualla

Zvezda-lehden sivusto (venäjäksi)
Álvaro Pierri

Álvaro Pierri (s. 18. tammikuuta 1953 Montevideo, Uruguay) on kitaristi. Hän opetteli aluksi pianonsoittoa äitinsä Ada Estadesin johdolla ja otti sitten kitaratunteja tädiltään Olga Pierriltä. Jatkokoulutusta hän sai Abel Carlevarolta ja Guido Santórsolalta. Hän voitti ensipalkinnot kansainvälisissä kilpailuissa Porto Alegressa ja Buenos Airesissa sekä ensipalkinnon ja tuomariston kultamitalin 18. kansainvälisessä kitarakilpailussa Pariisissa.
Pierri teki Pohjois-Amerikan-debyyttinsä New Yorkissa vuonna 1978. Hän asettui Montrealiin vuonna 1981 ja liittyi muun muassa McGillin yliopiston henkilökuntaan. Hän on esiintynyt säännöllisesti Euroopassa ja Amerikassa sekä resitalistina että orkesterien kanssa. Hän on kantaesittänyt lukuisia teoksia ja tehnyt levytyksiä.
La favorite

La favorite (suom. Suosikki) on italialaisen oopperasäveltäjä Gaetano Donizettin nelinäytöksinen ooppera, jonka ranskankielisen libreton kirjoittivat Alphonse Royer sekä Gustave Vaëz. Libreton perustana on ollut Baculard d’Arnaudin näytelmä Le comte de Comminges.
Italiankielinen versio oopperasta sai esityksensä Padovassa ja teoksen nimenä oli tällöin Leonora di Guzman. Esitys tapahtui vuonna 1842. Seuraavana vuonna eli 1843 esitettiin ooppera Milanon Teatro alla Scalassa ja nyt sen nimenä oli Elda.
Donizetti ei ollut itse osallisena näihin esityksiin. Kuitenkin nykyisin oopperaa esitetään huomattavasti useammin italiankielisenä kuin ranskankielisenä versiona, ja siitä käytetään lähes yksinomaan nimitystä La favorita.
Roolit ja vuoden 1840 miehitys

Lèonor de Guzman / Leonora di Gusmann (mezzosopraano), Rosina Stoltz,
Inès / Inez, Leonoran uskottu (sopraano), Elian,
Fernand / Fernando (tenori), Gilbert Louis Duprez,
Alphonse IX / Alfonso XI, Kastilian kuningas (baritoni), Paolo Barrailhet,
Balthazar / Baldassare, San Giacomo di Compostella. Luostarin johtaja (basso), Nicholas-Prosper Levasseur,
Don Gaspar, Kuninkaan upseeri (tenori). Pierre François Wartel,
aatelismies (tenori).
Aiheesta muualla

Oopperan libretto (Arkistoitu – Internet Archive) (italiaksi) (espanjaksi)
Øyen kirkko (Surnadal)

| Øyen kirkko Øye kyrkje |
| --- | --- |
 Kirkko vuonna 2007.
Sijainti:  Surnadal, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1871
Suunnittelija:  Jacob Wilhelm Nordan
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Øyen kirkko (norj. Øye kyrkje) on Surnadalin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1871.
Aiheesta muualla

Kuvia tai muita tiedostoja aiheesta Øyen kirkko (Surnadal) Wikimedia Commonsissa
Álvaro Méndez

| Henkilötiedot |
| --- | --- | --- | --- |
Koko nimi: Álvaro Daniel Méndez Josa
Syntymäaika: 6. huhtikuuta 1976 (ikä 48)
Syntymäpaikka: Montevideo,  Uruguay
Pelipaikka: Hyökkääjä
Pituus: 181
Seurat
| Vuodet | Seura | O | (M) |
| 1996 |  Wanderers | - | (-) |
| 1997 |  Cerrito | - | (-) |
| 1997 |  FC Jazz | 7 | (1) |
| 1998–1999 |  Wanderers | - | (-) |
| 2000 |  Basáñez | - | (-) |
| 2001 |  C.A. Progreso | - | (-) |
| 2002 |  Nacional | - | (-) |
| 2002–2003 |  Rosario Central | - | (-) |
| 2003 |  Cienciano | - | (-) |
| 2003 |  Bella Vista | - | (-) |
| 2004 |  Municipal Limeño | - | (-) |
| 2004 |  C.A. Progreso | - | (-) |
| 2004 |  Paysandú FC | - | (-) |
| 2005 |  Isidro Metapán | - | (-) |
| 2006 |  Basáñez | - | (-) |
| 2006 |  Sud América | - | (-) |
| 2007 |  Basáñez | - | (-) |
| 2007 |  Rampla Juniors | 11 | (5) |
| 2008 |  Platense F.C. | 8 | (0) |
| 2008 |  Juventud | 9 | (1) |
| 2009 |  FBC Melgar | 8 | (2) |
| 2009–2010 |  Rampla Juniors | 23 | (2) |
| 2011– |  E.S. São José | 4 | (2) |
 Seurajoukkueuran tilastot kattavat vain kansalliset sarjat.
Álvaro Daniel Méndez Josa (s. 6. huhtikuuta 1976 Montevideo) on uruguaylainen jalkapalloilija. Hän pelaa brasilialaisessa São Josén joukkueessa Rio Grande do Sulin osavaltiosarjassa. Méndez on ammattilaisurallaan edustanut peräti 18 eri seuraa.
Veikkausliigassa Méndez pelasi FC Jazzissa seitsemän ottelun ajan vuonna 1997. Hän liittyi joukkueeseen elokuun alussa ja esiintyi lisäksi yhdessä UEFA Cupin ottelussa 1860 Müncheniä vastaan. Méndez onnistui kyseisessä pelissä myös maalinteossa.
Suomen lisäksi hän on pelannut myös Uruguayn, Argentiinan, Perun ja Hondurasin pääsarjoissa. Uruguayn mestaruuden Méndez voitti vuonna 2002.
Kortelampi (Kangasniemi, Salmenkylä)

| Kortelampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°01′44″N, 26°37′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Kotajärveen 
Järvinumero:  14.923.1.078
Mittaustietoja
Pinnankorkeus:  96,8 m  
Pituus:  700 m  
Leveys:  190 m  
Rantaviiva:  1,672 km  
Pinta-ala:  7,476 ha  
Saaria:  ei saaria 
 fiKortelampi 
Kortelampi  on Etelä-Savossa Kangasniemellä  Salmenkylän lähellä sijaitseva lampi.
Maantietoa

Lampi on 700 metriä pitkä, 190 metriä leveä, ja sen pinta-ala on 7,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 96,8 metriä mpy.
Kuulantyöntö olympialaisissa

| Yleisurheilu olympialaisissa Kuulantyöntö  |
| --- | --- |
 Tomasz Majewski on kuulantyönnön kaksinkertainen olympiavoittaja.
Laji:  Yleisurheilu
Olympialajina:  Miehet 1896– Naiset 1948–
Olympiaennätykset
Miehet:   Ryan Crouser 23,30 m (2021)
Naiset:   Ilona Slupianek 22,41 m (1980)
Kuulantyöntö on kuulunut olympialaisten lajivalikoimaan ensimmäisistä nykyaikaisista olympialaisista lähtien. Naisten kuulantyöntö tuli olympialaisten ohjelmaan vuonna 1948.
Ville Pörhölä oli ensimmäinen suomalainen kuulantyönnön olympiavoittaja.
Mitalitaulukot > Naiset

|  Naisten kuulantyönnön olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1948 Lontoo tulokset |   Micheline Ostermeyer (FRA) |   Amelia Piccinini (ITA) |   Ina Schäffer (AUT) |  |
| 1952 Helsinki tulokset |   Galina Zybina (URS) |   Marianne Werner (GER) |   Klavdija Totšenova (URS) |  |
| 1956 Melbourne tulokset |   Tamara Tyškevitš (URS) |   Galina Zybina (URS) |   Marianne Werner  (EUA) |  |
| 1960 Rooma tulokset |   Tamara Press (URS) |   Johanna Lüttge (EUA) |   Earlene Brown (USA) |  |
| 1964 Tokio tulokset |   Tamara Press (URS) |   Renate Culmberger (EUA) |   Galina Zybina (URS) |  |
| 1968 México tulokset |   Margitta Gummel (GDR) |   Marita Lange (GDR) |   Nadežda Tšižova (URS) |  |
| 1972 München tulokset |   Nadežda Tšižova (URS) |   Margitta Gummel (GDR) |   Ivanka Hristova (BUL) |  |
| 1976 Montréal tulokset |   Ivanka Hristova (BUL) |   Nadežda Tšižova (URS) |   Helena Fibingerová (TCH) |  |
| 1980 Moskova tulokset |   Ilona Slupianek (GDR) |   Svetlana Kratševskaja (URS) |   Margitta Pufe (GDR) |  |
| 1984 Los Angeles tulokset |   Claudia Losch (FRG) |   Mihaela Loghin (ROU) |   Gael Martin (AUS) |  |
| 1988 Soul tulokset |   Natalja Lisovskaja (URS) |   Kathrin Neimke (GDR) |   Li Meisu (CHN) |  |
| 1992 Barcelona tulokset |   Svetlana Kriveljova (EUN) |   Huang Zhihong (CHN) |   Kathrin Neimke  (GER) |  |
| 1996 Atlanta tulokset |   Astrid Kumbernuss (GER) |   Sui Xinmei (CHN) |   Irina Hudoroškina (RUS) |  |
| 2000 Sydney tulokset |   Janina Karoltšyk (BLR) |   Larisa Peleshenko (RUS) |   Astrid Kumbernuss (GER) |  |
| 2004 Ateena tulokset |   Yumileidi Cumbá (CUB) |   Nadine Kleinert (GER) |  Dopinghylkäysten jälkeen pronssi jätettiin jakamatta.   |  |
| 2008 Peking tulokset |   Valerie Vili (NZL) |   Misleydis Gonzalez (CUB) |   Gong Lijiao (CHN) |  |
| 2012 Lontoo tulokset |   Valerie Adams (NZL) |   Jevgenija Kolodko (RUS) |   Gong Lijiao (CHN) |  |
| 2016 Rio de Janeiro tulokset |   Michelle Carter  (USA) |   Valerie Adams (NZL) |   Anita Márton (HUN) |  |
| 2020 Tokio tulokset |   Gong Lijiao (CHN) |   Raven Saunders (USA) |   Valerie Adams (NZL) |  |
| 2024 Pariisi tulokset |   Yemisi Ogunleye (GER) |   Maddi Wesche (NZL) |   Song Jiayuan (CHN) |  |
  Lähde: Athletics — Shot Put, Women Olympedia. Viitattu 18.8.2024. (englanniksi) 2004 Summer Olympics – Athletics – Shot Put, Women olympedia.org. Viitattu 18.8.2024. (englanniksi) Olympic Athletics Schedule – Women's Shot Put – Paris 2024 olympics.com. Viitattu 18.8.2024. (englanniksi)
Molempien käsien kuulantyöntö

Vuoden 1912 olympialaisissa kuulantyönnössä oli kaksi kilpailutapahtumaa, kun olympiamitalit ratkaistiin myös molempien käsien kuulantyönnössä. Kilpailussa laskettiin yhteen vasemmalla ja oikealla kädellä työnnetyn kuulan parhaat tulokset. Kilpailumuoto oli olympiaohjelmassa vain kerran.
|  Miesten molempien käsien kuulantyönnön olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1912 Tukholma tulokset |   Ralph Rose (USA) |   Patrick McDonald (USA) |   Elmer Niklander  (FIN) |  |
  Lähde: Athletics Men's Shot Put, Both Hands Medalists Sports-Reference. Viitattu 29.10.2015. (englanniksi)
Øvrebøn kirkko

| Øvrebøn kirkko Øvrebø kirke |
| --- | --- |
 Kirkko vuonna 2013.
Sijainti:  Vennesla, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1800
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Øvrebøn kirkko (norj. Øvrebø kirke) on Venneslan kunnassa Agderin läänissä Norjassa sijaitseva puinen ristikirkko vuodelta 1800.
Aiheesta muualla

Kuvia tai muita tiedostoja aiheesta Øvrebøn kirkko Wikimedia Commonsissa
Kétou

| Kétou |
| --- | --- |

 fiKétou 
 7°21′29″N, 2°36′29″E 
Valtio:   Benin
Departementti:  Plateau
Piirikunta:  Kétou
Kaupunki:  Kétou
Arrondissementti:  Kétou
Aikavyöhyke:  +1
Väestö
Väkiluku (2013):  156 497
 {{URL|example.com|optional display text}} 
Kétou on kaupunki, arrondissementti ja piirikunta, joka sijaitsee Plateaun departementin pohjoisosassa Beninissä. Kétou on 100 kilometriä Porto-Novosta ja 140 kilometriä Cotonousta pohjoiseen. Beninin itärajan lähellä olevaan Ilaran kylään Nigeriassa on 14 kilometriä.
Piirikunnan pinta-ala on 2 183 neliökilometriä ja vuonna 2013 siinä oli 156 497 asukasta, ja se on 13. suurin taajama Beninissä.
Kétoussa asuu pääasiassa jorubia (nagoja), sekä Fon, Mahi ja Holli yhteisöjä.
Kétoun talous perustuu pääosin maatalouteen ja kauppaan. Kétou-Ilaran ja Pobé-Kétoun teiden valmistuminen on tehnyt siitä tärkeän kaupallisen keskuksen.
Kétoun piirikunnan pääkaupungissa on useita palveluita, kuten santarmiyksikkö, poliisiasema, tullitoimipaikka, sotilasleiri, sairaala, apteekki, pankki, mikroluottopankki, useita peruskouluja ja kaksi keskiasteen koulua.
Historia

Ketu on eräs vanhimmista jorubaa puhuvien pääkaupungeista. Sen perustaminen voidaan jäljittää asutukseen, jonka aloittivat Oduduwan jälkeläiset, jotka tunnetaan myös nimillä Odudua, Oòdua ja Eleduwa. Kaupungin hallitsijoiden perinteinen tyyli oli "alaketu", ja he ovat sukua nykypäivän Nigerian jorubojen Egba alaryhmälle.
Kuvia

Ketoun muslimeja vuonna 1890.
Kétoun päällikkö vuonna 1900.
Josef ja Jeesus-lapsi, pienveistos Joruba-Nagosta, Kétousta, 1930, Musée africain de Lyon.
Aiheesta muualla

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Kétou
Käännös suomeksi
Kyra Sedgwick

| Kyra Sedgwick |
| --- | --- |
 Kyra Sedgwick vuonna 2009
Henkilötiedot
Koko nimi:  Kyra Minturn Sedgwick
Syntynyt: 19. elokuuta 1965 (ikä 59) New York, New York, Yhdysvallat
Ammatti:  näyttelijä
Puoliso:  Kevin Bacon (vih. 1988)
Lapset:  2
Näyttelijä
Aktiivisena:  1982–
Merkittävät roolit:  Ratkaisija
Palkinnot
  Parhaan nais­pää­osan Golden Globe  2007 Ratkaisija  Parhaan nais­pää­osan Emmy  2010 Ratkaisija  
Aiheesta muualla
IMDb 
Elonet
Kyra Minturn Sedgwick [kiːrə] (s. 19. elokuuta 1965) on yhdys­valtalainen näyttelijä. [lähde? ]
Ura

Sedgwick aloitti uransa 16-vuotiaana televisio­sarjassa Another World. Vuonna 1992 hän esiintyi televisio­elo­kuvassa Miss White Rose ja sai roolistaan Emmy-ehdokkuuden. Sittemmin Sedgwick on näytellyt monissa elo­kuvissa, kuten Uskottomasti sinun (1995), Ihmeiden aika (1996) ja Afrikan salaisuudet (2003). Vuonna 1996 hän sai parhaan nais­sivu­osan Golden Globe -ehdokkuuden roolistaan elo­kuvassa Uskottomasti sinun. [lähde? ]
Sedgwick esitti poliisi­päällikkö Brenda Leigh Johnsonia televisio­sarjassa Ratkaisija vuosina 2005–2012. Hän voitti roolistaan Golden Globen vuonna 2007 ja Emmyn vuonna 2010. Hän ollut ehdolla parhaan nais­pää­osan Emmy-palkinnon saajaksi kaikkiaan viidesti. Sedgwick on toiminut sarjassa myös tuottajana. [lähde? ]
Kesä­kuussa 2009 Sedgwick sai tähden Hollywood Walk of Famelle.
Yksityiselämä

Sedgwick syntyi New Yorkissa ja opiskeli Etelä-Kalifornian yliopistossa. Hän on ollut naimisissa näyttelijä Kevin Baconin kanssa vuodesta 1988. Parilla on vuosina 1989 ja 1992 syntyneet lapset.
Aiheesta muualla

Kuvia tai muita tiedostoja aiheesta Kyra Sedgwick Wikimedia Commonsissa
Kyra Sedgwick Myspacessa (englanniksi)
Øvre Rælingenin kirkko

| Øvre Rælingenin kirkko Øvre Rælingen kirke |
| --- | --- |
 Kirkko vuonna 2009.
Sijainti:  Rælingen, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1972
Suunnittelija:  Harald Hille
Materiaali:  betoni
Istumapaikkoja:  440
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Øvre Rælingenin kirkko (norj. Øvre Rælingen kirke) on Rælingenin kunnassa Akershusin läänissä Norjassa sijaitseva betonikirkko vuodelta 1972.
Aiheesta muualla

Kuvia tai muita tiedostoja aiheesta Øvre Rælingenin kirkko Wikimedia Commonsissa
Kouvolan seudun joukkoliikenne

Kouvolan seudun joukkoliikenne on Kouvolan kaupungissa ja sen lähialueilla ajettavaa juna-, linja-auto- ja kutsuliikennettä. Kouvolan teknisen toimen alaisuudessa toimiva joukkoliikennejaosto, markkinointinimeltään Koutsi (Arkistoitu – Internet Archive), on paikallisliikenteen järjestämisestä vastaava toimivaltainen viranomainen Kouvolan ja Iitin alueilla. Tämän alueen ulkopuolelle ylettyvän reittiliikenteen luvat myöntää Kaakkois-Suomen ELY-keskus, lähi- ja kaukojunia liikennöi puolestaan VR Group.
Linja-autoliikenne

Kaupungin kilpailutuksen tuloksena Kouvolan sisäistä liikennettä ajaa joukkoliikennejaoston alaisuudessa kuusi eri yhtiötä, joista merkittävimpiä ovat Savonlinja, Elimäen Liikenne, Linjaliikenne Martti Laurila sekä Kymen Charterline. Liikenteen suurimpana solmukohtana toimii matkakeskus jossa paikallisbussit pysähtyvät Hallituskadun varrella sijaitsevilla H1- ja H3-pysäkeillä, kaukoliikenteen terminaalin välittömässä läheisyydessä. Muita suuria solmukohtia ovat ydinkeskustan pysäkkien lisäksi Kuusankosken keskusta sekä Myllykosken ja Inkeroisten linja-autoasemat. Suuralueiden keskeisillä pysäkeillä on aikataulukaappien lisäksi sähköiset aikataulunäytöt ja mahdollisuus liityntäpysäköinnille.
Kesällä 2015 käyttöön otettu osavaltakunnallinen Waltti-liikennejärjestelmä mahdollistaa aiempaa laajemman lipputuotevalikoiman ja avoimen datan hyödyntämisen esim. kolmannen osapuolen reittioppaissa. Waltin käyttöönoton myötä Kouvola jaettiin kahteen vyöhykkeeseen: A-vyöhykkeeseen kuuluvat keskusta, Kuusankoski, Valkeala ja Koria, B-vyöhykkeeseen kaikki muut kaupunkiin kuuluvat alueet. Lippujärjestelmässä siirryttiin tasataksaan syksystä 2022 lähtien ja lippujen vaihtoaikaa pidennettiin kahteen tuntiin. Ennen muutosta kilometripohjaisen taksamallin, lipputuotteet ja matkustajainformaation tuotti Matkahuolto, joka vastasi asiakaspalvelusta toimien joukkoliikennejaoston palvelupisteenä.
9. elokuuta 2022 vyöhykejärjestelmästä luovuttiin, eli matkustajat maksavat entisen A-vyöhykkeen hintaa koko kaupungin alueella. Myös arvo- sekä kertalippujen vaihtoaikaa pidennettiin kahteen tuntiin. Kouvolan kaupungin tavoitteena on kuntalaisille maksuton joukkoliikenne vuoteen 2030 mennessä. Kouvolan joukkoliikenteen asiakaspalvelupisteenä toimii Bussimatkatoimisto.